**Сангийн яамны Ёс зүйн зөвлөлийн 2021 оны эхний хагас жилийн**

**үйл ажиллагааны тайлан**

 Сангийн яамны Ёс зүйн зөвлөлийг Төрийн нарийн бичгийн даргын 2020 оны А69 тоот тушаалаар баталсан. Ёс зүйн зөвлөлийн 2 гишүүнийг ажлаас түр чөлөөлсөнтэй холбогдуулан Сангийн яамны нийт ажилтнуудын дунд санал асуулга зохион байгуулж өндөр санал авсан 2 ажилтныг сонгож Төрийн нарийн бичгийн даргын 2021 оны А17 тоот тушаалаар Ёс зүйн зөвлөлийн гишүүнээр баталсан.

Сангийн яам нь одоогийн байдлаар 167 хүний орон тоотойгоор үйл ажиллагаагаа явуулж байна.

Сангийн яамны Ёс зүйн зөвлөлөөс 2021 оны эхний хагас жилийн байдлаар дараах ажлуудыг хийж гүйцэтгэсэн. Үүнд:

1. Сангийн яамны Ёс зүйн зөвлөлийн 2021 оны үйл ажиллагааны төлөвлөгөөг боловсруулж Төрийн нарийн бичгийн даргаар батлуулсан. Ажлын төлөвлөгөөнд нийт 17 арга хэмжээ тусгагдсан болно.
2. Төрийн албаны зөвлөлөөс боловсруулсан “Төрийн захиргааны болон үйлчилгээний ажилтны Ёс зүйн зөвлөлийн үйл ажиллагаанд баримтлах нийтлэг журам”-ын төсөлтэй танилцаж холбогдох саналыг боловсруулан яамны Төрийн захиргааны удирдлагын газарт өгч нэгтгүүлэн улмаар саналыг ТАЗ-д хүргүүлсэн.
3. Төрийн албаны зөвлөлөөс 2021 оны 2 дугаар сарын 22-ны өдөр санаачлан зохион байгуулсан “Төрийн албан хаагчийн ёс зүйн зөвлөлийн гишүүдийг чадавхжуулахад  чиглэсэн гарын авлага”-ыг танилцуулах цахим сургалтад яамны Ёс зүйн зөвлөлийн гишүүд хамрагдсан.
4. Төрийн албаны зөвлөл, НҮБ-ын Хөгжлийн хөтөлбөртэй хамтран хэрэгжүүлж буй “Монгол Улсад мэргэжлийн, иргэн төвтэй төрийн албыг төлөвшүүлэх нь” төслийн хүрээнд төрийн байгууллагын дэргэдэх Ёс зүйн зүйн зөвлөлүүдийг чадавхжуулах, үйл ажиллагаанд дэмжлэг үзүүлэх үйл ажиллагааг хэрэгжүүлж байна. Энэ ажлын хүрээнд сонгогдсон төрийн захиргааны төв байгууллага болох Сангийн яамны дэргэдэх Ёс зүйн зөвлөлийг чадавхжуулах 4 удаагийн сургалтыг 2021 оны 6 дугаар сарын 11-ний өдрөөс 7 дугаар сарын 2-ны өдрийн хооронд зохион байгуулах юм. Эхний сургалт 6 дугаар сарын 11-ний өдөр танхимаар зохион байгуулагдаж сургалтанд оролцогчид идэвхитэй хамрагдсан. Сургалтад нийтдээ 13 ажилтан, тухайлбал Сангийн яамны дэргэдэх Ёс зүйн зөвлөлийн дарга болон гишүүд, Татварын Ерөнхий газрын дэргэдэх Ёс зүйн зөвлөлийн 2 гишүүн мөн Гаалийн Ерөнхий Газрын дэргэдэх Сахилгын хорооны дарга, 3 гишүүдийн хамт оролцож байна. Сургалтын зорилго нь сонгогдсон төрийн захиргааны байгууллагын Ёс зүйн зөвлөлийг чадавхжуулж, байгууллагын ёс зүйн дүрэм, ёс зүйн зөрчлөөс урьдчилан сэргийлэх аргачлалыг боловсруулахад шаардлагатай мэдлэг, ур чадвар, арга зүйд суралцахад оршино.
5. Яамны Ёс зүйн зөвлөлийн гишүүн “Ажлын байрны бэлгийн дарамтгүй хамт олон болох эхлэлийг тавьцгаая” төслийн хүрээнд “Монголын эмэгтэйчүүдийн хөдөлмөрийг дэмжих” холбооноос зохион байгуулсан сургагч багш бэлтгэх сургалтад оролцож сургагч багшийн эрх авсан. Үүний дагуу Сангийн яамны ажилтнуудад зориулж 2021 оны 06 дугаар сарын 25-ны өдөр сургалт зохион байгуулахаар төлөвлөж байна.

**Сангийн яамны Ёс зүйн зөвлөлийн 2021 оны хагас жилийн үйл ажиллагааны мэдээлэл**

Сангийн яамны Ес зүйн зөвлөл 2021 оны эхний хагас жилийн байдлаар 3 удаа хуралдаж, зөвлөлийн 2020 оны тайлан, 2021 оны үйл ажиллагааны төлөвлөгөө, ёс зүйн зөрчлөөс урьдчилан сэргийлэх, соён гэгээрүүлэх зорилгоор албан хаагчдад зориулан явуулах сургалт, мэдээлэл, албан хаагчдаас авах санал асуулга, дүн шинжилгээг боловсруулах, дүгнэлт, зөвлөмж гаргах зэрэг асуудлаар хэлэлцэн шийдвэрлэж ажиллав.

Сангийн яамны Ёс зүйн зөвлөлөөс зохион байгуулсан үйл ажиллагааны товч мэдээллийг үзүүлбэл:

|  |  |  |  |
| --- | --- | --- | --- |
| дд  | Байгууллага | Ёс зүйн зөвлөл байгуулагдсан огноо, шийдвэрийн дугаар  | 2021 оны 06 дугаар сарын 01-ний өдөр хүртэлх үйл ажиллагааны дүн  |
| Нийт хуралдсан тоо   | Хүлээн авсан өргөдөл гомдол хүлээн авсан тоо   | Шийдвэр-лэлт   | Сургалт зохион байгуул-сан тоо   | Сургалтад хамрагд-сан иргэдийн тоо   | Бусад үйл ажил-лагаа  |
| 1 | Сангийн яам | 2020 оны ТНБД-ын А69 тоот тушаал2021 оны ТНБД-ын А17 тоот тушаал | 3  | - | -  | -  | -  | Ёс зүйн зөвлөлийн дарга, гишүүд сургалтад оролцсон 3 удаа   |
| **нийт**  |  |  | **3**  | **-**  | **-**  | -  | -  | **3**  |